Li Ang (spisovateľka)

Li Ang (, vlastným menom Š’ Šu-tuan, ; * 7. apríl 1952, Lu-kang, Taiwan) je taiwanská spisovateľka. „Vo svojich neskorších dielach stvárňuje najmä ženskú a genderovú problematiku“.

 Životopis 
Na otázku ako sa dostala k písaniu vo veku 16 rokov Li Ang odpovedala „Keď som bola tínedžerka, obe moje sestry už písali, takže sa mi to zdalo ako niečo úplne normálne. Literatúra mi nepripadala ako niečo vážne, čoho sa treba báť. Nie je to nič zvláštne – keď to zvládnu sestry, dokážem to aj ja!“

V roku 1970 začala štúdium filozofie na Vysokej škole čínskej kultúry (dnes Univerzita čínskej kultúry) v Tchaj-peji. V rokoch 1975 až 1977 študovala dramatické umenie na Oregonskej univerzite v meste Eugene. Od roku 1977 pôsobí na Univerzite čínskej kultúry.

Na otázku ako sa taiwanská literatúra odlišuje od čínskej Li Ang odpovedala: „Začala som písať pred päťdesiatimi rokmi a v tom období bola taiwanská spoločnosť uzatvorená. Vtedajší intelektuáli sa túto situáciu snažili zmeniť, ja som bola politickou aktivistkou tiež a zapojila som sa do hnutia politikov, stojacich mimo strany Kuomintang, teda nezávislých. Naším cieľom bolo vytvoriť demokratickú spoločnosť. Keď som v osemdesiatych rokoch písala o sexualite alebo politike, cítila som zo strany štátu tlak. Ale na rozdiel od spisovateľov, ktorí o týchto témach písali v Číne, nebola som uväznená. My sme mohli a môžeme písať o akejkoľvek téme a to je veľký rozdiel medzi našimi literatúrami. Od konca osemdesiatych rokov na Taiwane neexistuje žiadna cenzúra.“

Považuje sa na budhistku.

 Dielo 
Písať začala ako šestnásťročná poviedkou Čas rozkvetu (Chua-ťi, 1968). Dielo sa týkalo ženskej psychosexuality. Pri písaní ju „oslovil existencializmus a druhým výrazným vplyvom bola Freudova psychoanalýza“. Základom pre ženskú literatúru bolo Druhé pohlavie Simone de Beauvoir. V 70. rokoch začala odkrývať rolu žien v spoločnosti zo ženskej perspektívy s témami od dospievania, lásky, sexuality a morálnych hodnôt. Počas 80. rokov začala zvyšovať povedomie o širších spoločenských témach ako sú ženské práva.

V roku 1983 publikovala novelu Vražda manžela (v češtine vyšla pod názvom Řezníkova žena). Je to príbeh siroty, ktorá je nútená vydať sa za sadistického mäsiara. Príbeh domáceho a sexuálneho násilia šokoval vtedajší konzervatívny Taiwan. Vraždu manžela je považované za „prvé taiwanské feministické dielo“.

 Diela 
 1983 – Vražda manžela (Ša-fu)
 1991 – Čarovná záhrada (Mi-jüan)
 2000 – Autobiografická fikcia (C’-čuan te siao-šuo)
 2004 – Viditeľní duchovia (Kan-te-ťien te kuej)
 2009 – Milenci, ktorí na seba čakali sedem životov – ona z Taiwanu, on z Číny (Čchi-š’ jin-jüan č‘ tchaj-wan/čung-kuo čching-žen)
 2011 – Posadnutosť (Fu-šen)

Je tiež autorkou niekoľkých zbierok poviedok.

 Ocenenia 
 2004 rytierka Ordre des Arts et des Lettres (Chevalier de L'ordre des Arts des Lettres)

 Referencie 

 Iné projekty 

 Preklady 




 Externé odkazy 
 Stránka o Li Ang na MIT

Kategória:Taiwanskí spisovatelia
Kategória:Taiwanskí vysokoškolskí pedagógovia
Kategória:Osobnosti z Lu-kang
Kategória:Ženy v svetovej literatúre
Kategória:Spisovatelia románov
Kategória:Absolventi Univerzity čínskej kultúry
Kategória:Absolventi University of Oregon
Kategória:Vyučujúci na Univerzite čínskej kultúry
Kategória:Nositelia Ordre des Arts et des Lettres